Publication: Magyar Közlöny
Issue: MK-2000-5 (Year: 2000, Number: 5)
Era: 1990-2004
Section: a 2/2000. (I. 18.) FVM—KöM együttes rendelethez
Paragraph Index: 120

1. Tartási alapelvek Az állatokat természetszerű körülmények között kell tartani, figyelemmel az állatfaj és kor szerinti, valamint élettani sajátosságaira. Ennek megfelelően gondoskodni kell az állat mozgásigényének kielégítéséről, továbbá nyugodt pihenésének lehetővé tételéről. Az állat elhelyezésénél a természetes szellőzés és fényviszonyok érvényesülését biztosítani kell. A fajta kiválasztásakor a tartás módjához és helyéhez legalkalmasabb fajtát kell előnyben részesíteni. Géntechnológiával módosított fajok (fajták) használata tilos. Az állategészségügyi helyzet jó szinten tartása érdekében a megelőzést kell előtérbe helyezni, amelyet az egészséges tartásmóddal kell elérni. A gazdaságban az állatállomány sűrűsége nem lehet több két számosállatnál hektáronként.

Source: https://magyarkozlony.hu/hivatalos-lapok/2bb6df68a9f6ff5a5410bba9ec7730e900bbe467/dokumentumok/592771f0148ef37d9635c764c63a9a4831e28454/letoltes